Az Elica páraelszívók külső kivezetésű vagy belső keringetésű módban szerelhetőek.
Ha a páraelszívót külső kivezetésű üzemmódban szerelik be, akkor a pára a kivezető csövön keresztül közvetlenül a szabadba távozik. A külső kivezetés hatékony üzemeléséhez érdemes betartani a következőket:
A lehető legrövidebb nyomvonalon vezesse a csöveket.
Minél kevesebb ívet tegyen bele (maximális hajlítási szög: 90 °).
Kerülje a drasztikus csőátmérő szűkítést.
Ha a páraelszívót belső keringetésű üzemmódban telepítették, akkor feltétlenül tegyen szénszűrőt a szűrőtartóba. A szénszűrő teszi lehetővé a páraelszívó levegőjének tisztítását és visszavezetését a konyhába a szabadba való kivezetés nélkül. A szénszűrő időszakos karbantartása feltétlenül szükséges feladat.